caudillo
Store norske leksikon,Ordforklaringer,Ord og uttrykk på andre språk,Spanske ord og uttrykk
Caudillo er et spansk ord som beskriver en leder som forener politisk og militær makt. Den politiske makten til en caudillo er svært personavhengig.
Begrepet er særlig brukt for å beskrive politiske ledere i Latin-Amerika etter uavhengigheten på 1800-tallet. Dette var en periode da de politiske institusjonene var svake og de militære hadde opparbeidet seg stor makt som en følge av uavhengighetskrigene. Juan Manuel de Rosas i Argentina anses gjerne for å være arketypiske caudilloen i latinamerikansk historie. Begrepet har også blitt brukt om den spanske diktatoren Francisco Franco, og hadde i så måte noe sammenfallende betydning med det italienske Duce og tyske Führer.Ordet caudillo har gitt opphav til begrepet caudillismo. Les mer i Store norske leksikon spansk caudillismo